இயல் 2       கதிர்நாட்டின் வேவு பார்ப்போர் பகைப்படை வருவதைப் பார்த்தார்கள்!   அழகிய அக்கதிர்நாட்டுக் கோர்கா தத்தில் அவ்வேழப் படைநெருங்கும் காட்சி தன்னை,  விழிஇமைத்தல் இல்லாமல் வேவு பார்ப்போர் விண்ணுயர்ந்த மதிலின்மேல் நின்று பார்த்தார்.  மொழிஅதிர்த்தார், பறை அதிர்த்தார்; "வேழ நாட்டான் முழுப்படையும் எழுப்பிவந்தான்" என்று தங்கள்  பழியற்ற தாய்நாட்டார் அறியச் செய்தார். கதிர்நாட்டின் படைமறவர் கொதித்தெ ழுந்தார்.   அமைதிகுடி கொண்டிருந்த கதிர்நா டந்தோ அலறிற்று! முதியோர்கள் கலங்கி னார்கள்!  தமக்காக அன்றித் தம் கணவர், மக்கள் தமைஎண்ணி மகளிரெலாம் நடுங்கி னார்கள்!